पाएं अपने शहर की ताज़ा ख़बरें और फ्री ई-पेपरडाउनलोड करें
रेमडेसिविर की कालाबाजारी मामले में 10 दिन बाद भी अब तक जब्त 6 डाेज की पुलिस ने एफएसएल जांच नहीं कराई है। जबकि वरिष्ठ अधिवक्ताओं का कहना है कि पुलिस की कार्रवाई ही यही थी कि रेमडेसिविर की कालाबाजारी की जा रही थी लेकिन जब्त रेमडेसिविर की जांच नहीं कराई ताे काेर्ट में साबित कैसे हाेगा कि यही रेमडेसिविर है।
ऐसे में ताे मुकदमा ही खत्म हाे जाएगा और आरोपियों काे बड़ा फायदा पहुंचेगा। वहीं मामले में अनुसंधान अधिकारी हिरण मगरी थानाधिकारी राम सुमेर ने बताया कि जब्त रेमडेसिविर सील पैक थी, इसलिए उसकी जांच कराने की जरूरत नहीं पड़ी। फिर भी ड्रग कंट्रोलर से बात कर उसकी जांच करवाएंगे।
जांच कराने से यह है दाे फायदे : वरिष्ठ अधिवक्ता राजेंद्र सिंह हिरण ने बताया कि पुलिस काे जब्त रेमडेसिविर की जांच ताे करवानी ही थी। डिकाेय ऑपरेशन से ताे यह साबित हाे सकता है कि आरोपियों ने कालाबाजारी की लेकिन यह कैसे साबित हाेगा कि रेमडेसिविर की ही कालाबाजारी की जा रही थी। जिस वस्तु का मुकदमा है काेर्ट में वहीं साबित नहीं हुआ ताे केस ही खत्म और आरोपियों काे फायदा मिलेगा।
पुलिस ने सप्लाई हाे रही दवाइयों और अवैध मावे के सैंपल लिए
वल्लभनगर पुलिस ने 29 अक्टूबर 2020 काे अवैध सप्लाई हाे रही दवाइयों काे जब्त किया था। इसमें ड्रग कंट्रोलर काे माैके पर बुलाया था। ड्रग कंट्रोलर ने दवाइयों काे जांच के लिए भेजा गया था। साथ ही जिला स्पेशल टीम ने 27 मार्च काे शहर में अलग-अलग जगह कार्रवाई कर 4500 किलाे मावा जब्त किया था। फूड इंस्पेक्टर ने मावे के सैंपल लिए थे। यहां तक कि हर एेसी कार्रवाई में संबंधित संस्थाओं से सैंपल लिए जाते हैं लेकिन लाेगाें के लिए संजीवनी साबित हाे रही रेमडेसिविर जैसी जब्त दवाई की जांच के लिए नहीं भेजा गया।
एसपी-ड्रग कंट्रोलर से सर्टिफिकेट लेंगे
रेमडेसिविर सील पैक थी, इसलिए ड्रग कंट्रोलर से रेमडेसिविर डाेज का सर्टिफिकेट लेंगे कि दवाई जाे बरामद हुई है, वह जारी हुई है। अगर जरूरत पड़ी ताे लीगल राय लेकर एफएसएल भी करवा देंगे।
डाॅ. राजीव पचार, एसपी, उदयपुर
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva npi_Deva zho_Hant eng_Latn